ทองปิดบวก 2.5 ดอลล์
สัญญาทองคำตลาดนิวยอร์กปิดพุ่งขึ้น2.5 ดอลล์ ปิดที่ 1,574.9 ดอลลาร์ เงินดอลล์อ่อนค่า
6 มี.ค. 2556

สัญญาทองคำตลาดนิวยอร์กปิดพุ่งขึ้น2.5 ดอลล์ ปิดที่ 1,574.9 ดอลลาร์ เงินดอลล์อ่อนค่า
สัญญาทองคำตลาด COMEX (Commodity Exchange) ส่งมอบเดือนเม.ย.เพิ่มขึ้น 2.5 ดอลลาร์ หรือ 0.16% ปิดที่ 1,574.9 ดอลลาร์ 
สัญญาทองคำปิดบวกเพราะได้แรงหนุนจากการอ่อนค่าของดอลลาร์สหรัฐ โดยดัชนีดอลลาร์ ซึ่งเป็นมาตรวัดเงินสกุลดอลลาร์ในตระกร้าเงินเมื่อเทียบกับสกุลอื่นๆ ร่วงลงแตะระดับ 82.062 จุดเมื่อวานนี้ จากระดับของวันจันทร์ที่ 82.514 จุด
สกุลเงินดอลลาร์อ่อนค่าลงเนื่องจากนักลงทุนคาดหวังว่าธนาคารกลางสหรัฐ (เฟด) จะยังคงมาตรการผ่อนคลายทางการเงินต่อไปเพื่อสนับสนุนการฟื้นตัวทางเศรษฐกิจ โดยเจเน็ต เยลเลน รองประธานธนาคารกลางสหรัฐระบุว่า เฟดควรดำเนินโครงการซื้อพันธบัตรเดือนละ 8.5 หมื่นล้านดอลลาร์ต่อไป ขณะเดียวกันก็จัดการรับมือกับต้นทุนและความเสี่ยงที่อาจเกิดขึ้นจากโครงการดังกล่าว